《怀昔吟八首 其五 谢朝制先生》
明代·曹于汴

谢公当孝廉，骢马宪台扣。五日百雉兴，寇退万家救。

筮仕秉清法，供亿省帝狩。归来遗世氛，贵宦罕能觏。

村墟契胡公，城居翟叟厚。访胡芒履趋，访翟坐圭窦。

寥寥将百年，此风不可又。

作者简介：曹于汴，字自梁，一字贞予，解州安邑（今山西省运城市）人。明代万历二十年（公元1592年）进士。以淮安推官徵授刑科左、右给事中，转吏科给事中，遇事敢言。擢太常少卿。光宗时，转大理少卿。熹宗立，迁左佥都御史，佐赵南星主京察，进吏部右侍郎。力抉善类，为魏忠贤所斥。崇祯初，拜左都御史，振顿宪规。他平生制行高洁，风节凛然。荆著有《仰节堂集》十四卷，与《共发编》均《四库总目》并传于世。崇祯七年（1634年）卒，年77岁。赠太子太保。